《奉和御制上巳日赐宴二首 其一》
宋代·余深

晴日氛暄埽，都人祓禊初。湛恩施雨露，清宴集冠裾。

风织波纹细，晴牵柳线舒。太平多盛事，恩许乐于胥。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。